แถลงการณ์ วันครูโลก จี้รัฐปั้นครูคุณภาพ
ตระหนักป้องสิทธิ์การศึกษาเยาวชน ประกาศกรอบสมรรถนะอาเซียน,เมื่อวันที่ 5 ต.ค. ที่หอประชุมคุรุสภา มีการประชุมวิชาการ เรื่อง สิทธิทางการเรียนรู้กับครูคุณภาพ เนื่องในโอกาสวันครูโลก ประจำปี 2561 (World Teachers Day 2018 Forum) ดร.วัฒนาพร ระงับทุกข์ รักษาการรองเลขาธิการสภาการศึกษา ปฏิบัติหน้าที่เลขาธิการคุรุสภา กล่าวว่า วันที่ 5 ต.ค.ของทุกปีเป็นวันครูโลก คุรุสภาในฐานะสภาวิชาชีพครูได้ร่วมกับซีมีโอ องค์การยูเนสโก กรุงเทพมหานคร และองค์การยูนิเซฟ ประเทศไทย จัดประชุมวิชาการ เพื่อยกย่องเชิดชูเกียรติครู โดยปีนี้ได้ประกาศกรอบสมรรถนะวิชาชีพครูในภูมิภาคเอเชียตะวันออกเฉียงใต้โดยมีเป้าหมายให้ผู้เรียนมีความสุข,นายชิเกรุ อาโอยากิ ผอ.องค์การยูเนสโก กรุงเทพฯ ได้อ่านแถลงการณ์ซึ่งเป็นสารร่วมเนื่องในโอกาสวันครูโลก ประจำปี 2561 ตอนหนึ่งว่า การศึกษาเป็นสิทธิมนุษยชนขั้นพื้นฐานและเป็นบริการสาธารณะ การศึกษาจะเปลี่ยนแปลงชีวิตและเป็นกุญแจขจัดความยากจน ในสถานที่ต่างๆ ทั่วโลกเด็กหมดสิทธิ์ที่จะได้รับการศึกษาเพราะโลกกำลังขาดแคลนครูที่มีคุณสมบัติเหมาะสมและมีประสบการณ์ แม้จะมีการเพิ่มการเข้าถึงการศึกษามากยิ่งขึ้น แต่เด็กและเยาวชนกว่า 263 ล้านคน ก็ยังไม่ได้เข้าโรงเรียน เด็กและวัยรุ่น 617 ล้านคน เกือบ 60% ทั่วโลกมีชีวิตไม่มั่นคง ไม่รู้หนังสือ ความตั้งใจของประชาคมระหว่างประเทศจึงตั้งใจที่จะทำให้ปี 2573 เด็กทุกคนทั่วโลกได้เข้าถึงการศึกษาที่มีคุณภาพ ด้วยเหตุนี้จึงต้องมีการจัดหาครูที่มีคุณสมบัติเหมาะสมทั่วโลกเพิ่มขึ้น ประมาณ 69 ล้านคน วันนี้เราขอย้ำเตือนรัฐบาลและประชาคมระหว่างประเทศลงทุนด้านบุคลากรผู้สอนที่มีประสิทธิภาพแข็งแกร่ง,แถลงการณ์ระบุอีกว่า ในประเทศที่มีรายได้ต่ำการแก้ปัญหาการขาดแคลนครูจะใช้วิธีนำนักเรียนมารวมเป็นห้องเรียนใหญ่ มีผลกระทบบั่นทอนคุณภาพการศึกษา และเพิ่มภาระปริมาณงานครู ดังนั้น เพื่อแก้ปัญหารัฐบาลและผู้มีส่วนเกี่ยวข้องต้องดำเนินการอย่างกล้าหาญเพื่อปรับปรุงคุณภาพการฝึกอบรมสำหรับครูใหม่ๆ และครูฝึกหัด ชักนำครูอย่างมีประสิทธิภาพเข้าสู่วิชาชีพครูและมีโอกาสพัฒนาวิชาชีพครูที่มีคุณภาพสูงเพื่อเพิ่มทักษะ และครูต้องแสดงให้สาธารณชนได้เห็นว่าอาชีพการสอนนั้น เป็นวิชาชีพที่ทรงคุณค่า จ่ายเงินเดือนที่เหมาะสมและปรับปรุงสภาพการทำงานในทุกระดับการศึกษา จึงขอร่วมผลักดันให้รัฐบาลทั่วโลกและประชาคมระหว่างประเทศร่วมมือในความพยายามนี้.
วันที่ 5 ต.ค.ของทุกปีเป็นวันครูโลก คุรุสภาในฐานะสภาวิชาชีพครูได้ร่วมกับซีมีโอ องค์การยูเนสโก กรุงเทพมหานคร และองค์การยูนิเซฟ ประเทศไทย จัดประชุมวิชาการ เพื่อยกย่องเชิดชูเกียรติครู
วันครูโลก,สิทธิมนุษยชน,ปั้นครูคุณภาพ,ขาดแคลนครู,การศึกษา